**Metodologia pentru calculul punctajului aferent proiectului**

**MASURA M3/6A Investiție în servicii turistice și adiacente**

**Modul în care sunt abordate, punctate criteriile de evaluare este descris mai jos.**

**CS1- Proiectele care utilizează energia produsă din surse regenerabile = 5 puncte**

* Proiectul propune cel puțin un element de energie regenerabilă: 5 puncte
* Proiectul NU propune elemente de energie regenerabila: 0 puncte

Elementele de energie regenerabilă vor fi descrise, detaliate și argumentate în Studiul de fezabilitate/Memoriul Justificativ.

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ privind elementele de energie regenerabilă propuse - pentru obținerea punctajului aferent fiecărui din cele două subcriterii.

Dacă proiectul nu prezintă EXPLICIT, chiar dacă acesta are elemente ***care pot fi considerate de energie regenerabilă*** – evaluatorii NU vor puncta acest criteriu.

**CS2- Principiul folosirii resurselor locale/dezvoltării de produse locale = 25 puncte**

1. Sediul beneficiarului = 15 puncte:

Beneficiarul (PFA, SRL, Cooperativă) are sediul/punct de lucru în Clisura Dunării de minim 3 ani = 15 puncte;

Beneficiarul (PFA, SRL, Cooperativă) are sediul/punct de lucru în Clisura Dunării de minim 2 ani = 10 puncte;

1. Folosirea resurselor sau dezvoltarea produselor locale =10 puncte

Proiectul folosește cel puțin o resursă locală sau dezvoltă un produs local

a) Criteriul se va puncta pentru întreprinderile existente. Se va acorda și pentru întreprinderile nou înființate, dacă acționarul unic sau majoritatea acționarilor respectă criteriul respectiv –în ceea ce privește domiciliul propriu. Prin acest criteriu se înțelege majoritatea acționarilor atât ca număr cât și ca pondere a capitalului. De ex.: pentru a primi punctajul de 15 sau 10 puncte (după caz), pentru un proiect depus de un beneficiar cu 2 acționari – ambii acționari trebuie să fie cu domiciliul în Clisura Dunării; pentru un beneficiar cu 3 acționari, 2 dintre ei trebuie să aibă domiciliul în Clisura Dunării și, împreună, cei doi să dețină majoritatea capitalului întreprinderii.

b)Ponderea folosirii resurselor locale în implementarea sau în sustenabilitatea proiectului va fi descrisă, argumentată și detaliată în Studiul de fezabilitate. Folosirea resurselor locale trebuie să fie una substanțială pentru ca evaluatorii să acorde acela 10 puncte prevăzute. Ea trebuie să reprezinte mai mult de 50% din ponderea proiectului.

De exemplu: resurse locale folosite – angajarea unei persoane dinte teritoriu, achiziționarea de materie primă din teritoriu etc. De exemplu: achiziționarea combustibilului de la benzinăriile din teritoriu nu este un argument care să justifice acordarea punctajului.

Se verifică documentele depuse la dosar: actele constitutive ale firme și CI-urile acționarilor;

Se verifică în Anexa 2 – Studiu de Fezabilitate / Memoriu Justificativ. Proiectul trebuie **să facă descriere, detaliere și argumentare EXPLICITĂ** legată de folosirea resurselor locale pentru obținerea punctajului maxim.

Dacă nu prezintă explicit dar are elemente legate de folosirea resurselor locale – evaluatorii NU vor puncta acest criteriu.

Se verifică Bugetul proiectului – pentru a corela cu explicațiile din studiul de fezabilitate (dacă este cazul).

**CS3 - Locuri de munca nou create prin proiect - 20 puncte**

Suma nerambursabilă acordată va respecta condiția creării de noi locuri de muncă astfel:

• pentru 1 loc de muncă = 40.000 Euro.

• Pentru 100.000 Euro și peste se vor crea minim 3 locuri de muncă cu finanțare din FEARD/Pentru 85.078,10 Euro și peste se vor crea minim 3 locuri de muncă cu finanțare din EURI

Proiectele cu valoare eligibilă solicitată peste 100.000 EUR care nu creează cel puțin 3 locuri de muncă, nu vor primi punctaj la acest criteriu.

Investiția propusa conduce la crearea a 2 sau mai multe locuri de muncă: 20 puncte

Investiția conduce la crearea unui loc de munca**:** 15 puncte

Investiția nu conduce la crearea de locuri de munca: 0 puncte

Numărul de locuri de muncă nou create va fi descris, detaliat și argumentat în Studiul de fezabilitate/Memoriul justificativ propus.

Reprezentantul legal al solicitantului va completa în Cererea de finanțare rubrica specifică cu privire la numărul de locuri de muncă noi, create prin proiect. Este considerat loc de muncă nou creat un loc de muncă cu normă întreagă.

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ privind numărul de locuri de muncă create și responsabilitățile acestora; se verifică în Cererea de finanțare modul în care este completat numărul de locuri de muncă noi create. Ambele criterii trebuie îndeplinite concomitent (detaliere explicită și înscrierea corectă în Cererea de finanțare)pentru obținerea punctajul aferent acestui criteriu.

**CS4 – Dezvoltarea proiectelor în parteneriat - Principiul parteneriatului =5 puncte**

Proiectul este implementat în parteneriat cu minim 5 parteneri: 5 puncte

Proiectul nu este implementat în parteneriat sau propune mai puțin de 5 parteneri: 0 puncte.

Parteneriatul va fi justificat prin protocoale de parteneriat anexate. Nu există formular tip pentru protocolul de parteneriat. Acestea vor detalia și preciza rolul fiecărui partener pentru implementarea sau sustenabilitatea proiectului.

**Parteneriatul local - se referă la întreg teritoriul Clisura Dunării.**

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ privind implicarea partenerilor locali - pentru obținerea punctajului aferent fiecărui număr de parteneri implicați.

**CS5 - Abordarea Clisurii Dunării ca întreg = 5 puncte**

* Proiectul deservește nevoile locuitorilor/turiștilor din 4 sau mai multe UAT-uri din teritoriu = 5 puncte

Abordarea Clisurii Dunării ca întreg va fi dovedită prin descrierea, detalierea și argumentarea oferită în Studiul de fezabilitate și prin Protocoalele de parteneriat încheiate

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă **descriere, detaliere și argumentare EXPLICITĂ** ***asupra principiului abordării Clisurii Dunării ca întreg,*** pentru obținerea punctajului maxim de 5 puncte.

Parteneriatul va fi justificat prin protocoale de parteneriat. Se verifică protocoalele de parteneriat anexate. Nu există formular tip pentru protocolul de parteneriat. Acestea vor detalia și preciza rolul fiecărui partener pentru implementarea sau sustenabilitatea proiectului, astfel încât și justifice abordarea Clisurii Dunării ca întreg.

Dacă proiectul nu prezintă EXPLICIT ***principiul abordării Clisurii Dunării ca întreg*** – evaluatorii NU vor puncta acest criteriu.

**CS6 - Implicarea tinerilor în cadrul proiectelor – 10 puncte**

* Proiectul este propus de un tânăr =5 puncte
* Proiectul propus se adresează tinerilor = 5 puncte

Pentru primul criteriu – investiția va fi inițiată de o persoană cu vârsta sub 40 ani, acesta fiind PFA sau acționar unic sau administrator al solicitantului. Dacă nu este acționar unic se va lua în calcul doar situația în care persoana sub 40 de ani este reprezentant legal în calitate de manager/director/administrator al solicitantului.

Pentru al 2-lea criteriu – în Studiul de fezabilitate va fi descris, argumentat și detaliat modalitatea în care investiția răspunde nevoilor tinerilor.

Se verifică documentele anexate - copie după CI și documente care să ateste calitatea tânărului în cadrul solicitantului;

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ legată de modul în care **proiectul se adresează tinerilor** pentru obținerea punctajului maxim de 10 puncte.

Dacă nu prezintă EXPLICIT dar are elemente legate de **implicarea Tinerilor** – evaluatorii NU vor puncta acest criteriu cu cele 5 puncte aferente.

**CS7 - Proiectul propune integrarea minorităților naționale/a persoanelor aparținând grupurilor vulnerabile = 5 puncte**

* Proiectul propune integrarea minorităților naționale/a persoanelor aparținând grupurilor vulnerabile =5 puncte
* Proiectul NU propune integrarea minorităților naționale/persoanelor aparținând gr. vulnerabile=0 puncte

Solicitantul va demonstra cu studiul de fezabilitate/memoriul justificativ și cu acordurile de parteneriat încheiate impactul asupra minorități/lor naționale și a persoanelor aparținând grupurilor vulnerabile.

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ privind investiția legată de sprijinul persoanelor aparținând grupurilor vulnerabile - pentru obținerea punctajului aferent criteriului. Se asemenea, solicitantul poate atașa parteneriate cu organizații care sprijină integrarea minorităților naționale / grupurilor vulnerabile – cu responsabilități și atribuții clare.

Dacă lipsește o detaliere și argumentare EXPLICITĂ a modului în care proiectul va propune integrarea persoanelor aparținând minorităților naționale / grupurilor vulnerabile – criteriul nu va fi punctat.

**CS8. Valoarea proiectului = 20 puncte**

* Valoarea proiectului este cuprinsa intre 5.000-70.000 euro= 20 puncte
* Valoarea proiectului este cuprinsa intre 70.001-100.000 euro= 5 puncte cu finanțare **din FEADR** / Valoarea proiectului este cuprinsa intre 70.001- 85.078,10 euro= 5 puncte cu finanțare **din EURI**
* Valoarea proiectului este cuprinsa intre 100.001-200.000 euro= 0 puncte

Va fi luată în calcul valoarea totală a cofinanțării publice solicitate – în conformitate cu bugetul proiectului.

Se verifică bugetul proiectului.

**CS9- Principiul contribuției la obiectivele transversale mediu și climă = 5 puncte**

* Proiectul contribuie la cel puțin unul din cele 2 obiective transversale =5 puncte
* Proiectul NU contribuie la realizarea nici unui obiectiv transversal =0 puncte

Solicitantul va demonstra cu studiul de fezabilitate/memoriu justificativ și cu alte anexe (dacă este cazul) aspectele/componentele legate de climă și de protejarea mediului înconjurător implementate prin proiect.

Proiectele vor preciza și detalia clar și concret în studiul de fezabilitate care este componenta de sensibilizare cu privire la *problemele de mediu,* *de protecția mediului și de atenuarea schimbărilor climatice și de adaptare la acestea;*

Se verifică în Anexa 2 – Studiu de Fezabilitate / Memoriu Justificativ. Proiectul trebuie să facă descriere, detaliere și argumentare EXPLICITĂ ***asupra problemelor de mediu,* *de protecția mediului și/sau de atenuarea schimbărilor climatice și de adaptarea la acestea*** pentru obținerea punctajului maxim de 5 puncte.

Dacă nu prezintă EXPLICIT dar are elemente ***de atragere a atenției asupra problemelor de mediu,* *de protecția mediului și aspectelor privind atenuarea schimbărilor climatice și de adaptarea la acestea*** – evaluatorii NU vor puncta acest criteriu.

Proiectul va primi punctajul de 5 puncte dacă va demonstra cel puțin UNUL dintre aspecte în conformitate cu detalierea de mai sus.

**Aplicarea criteriilor de departajare**

**CD1. Valoarea proiectelor** – în cazul proiectelor cu punctaj egal – proiectele cu valoare mai mică vor avea prioritate pentru a fi selectate pentru finanțare;

**CD2. Numărul mai mare al locurilor de muncă nou create** – în cazul proiectelor cu punctaj egal și valoare totală egală – proiectele cu număr mai mare de locuri de muncă create vor avea prioritate pentru a fi selectate pentru finanțare;

**CD3. Proiectele care folosesc resursă locală -** în cazul proiectelor cu punctaj egal și valoare totală egală – proiectele care folosesc resursă locală vor avea prioritate pentru a fi selectate pentru finanțare;

**Atenție – Anexa 2 Studiu de fezabilitate/Memoriu justificativ – păstrează modelul standard, pentru a oferi posibilitatea de a descrie investiția și beneficiarilor care fac o investiție cu amplasament în teritoriu și celor care fac o investiție în utilaje sau materiale de promovare care pot fi folosite oriunde în teritoriu (care nu includ construcții-montaj).**